title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamas Įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu

text:
KOMISIJOS ĮGYVENDINIMO REGLAMENTAS (ES) …/...

               2018 01 12

               kuriuo iš dalies keičiamas Įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008
                  1
               , ypač į jo 9 straipsnio 2 dalį, 36 straipsnio 6 dalį, 53 straipsnio 1 dalį, 57 straipsnio 2 dalį, 104 ir 114 straipsnius,

               kadangi:

               (1)remiantis Komisijos įgyvendinimo reglamento (ES) Nr. 908/2014
                  2
                7 straipsnio 3 dalimi, atlikdama išsamų išlaidų tikrinimą sertifikavimo įstaiga gali naudoti integruotą atrankos metodą. Atsižvelgiant į šio straipsnio taikymo patirtį per pirmuosius dvejus metus, tikslinga paaiškinti, ką reiškia sąvoka „integruotas atrankos metodas“, kai siekiama įvairių audito tikslų, kaip nurodyta Reglamento (ES) Nr. 1306/2013 9 straipsnyje;

               (2)Europos Parlamento ir Tarybos reglamento (ES) Nr. 1303/2013
                  3
                41 straipsnyje nustatyta kiekvienos mokėjimo agentūrų išlaidų deklaracijos, apimančios mokėjimo prašymus, susijusius su finansinėmis priemonėmis, riba – ne daugiau kaip 25 % visos finansinei priemonei įsipareigotos programos įnašų sumos. Įgyvendinimo reglamento (ES) Nr. 908/2014 22 straipsnio 1 dalies a punkte numatyta, kad ketvirčio deklaracijoje turi būti nurodyta reikalavimus atitinkančių viešųjų išlaidų suma, kurią mokėjimo agentūra faktiškai sumokėjo kiekvieną ketvirtį pagal to straipsnio 2 dalį. Mokėjimo agentūros sumokėtos sumos, susijusios su finansinėmis priemonėmis, Komisijai turėtų būti deklaruojamos laikantis 25 % ribos ir su sąlyga, kad pasiektas atitinkamo įgyvendinimo etapo tikslas. Pirmoji deklaracija Komisijai, neviršijanti 25 % ribos, inicijuojama pasirašius finansavimo sutartį ir atlikus tolesnį finansinei priemonei skirtą mokėjimą. Tolesnės mokėjimo dalys Komisijai deklaruojamos pasiekus atitinkamą išmokėjimo lygį, remiantis Reglamento (ES) Nr. 1303/2013 41 straipsniu. Europos žemės ūkio fondo kaimo plėtrai (EŽŪFKP) atveju tai reiškia, kad mokėjimo agentūra per ketvirtį gali deklaruoti tik 25 % bendro planuojamo įnašo. Todėl panašu, kad Įgyvendinimo reglamento (ES) Nr. 908/2014 22 straipsnio 1 ir 2 dalyse nustatytos taisyklės yra netinkamos atsižvelgiant į tai, kaip valstybės narės ir Komisija turi valdyti finansines priemones vadovaudamosi Reglamentu (ES) Nr. 1303/2013, todėl tas taisykles reikia atitinkamai iš dalies pakeisti;

               (3)siekiant sumažinti administracinę naštą, kuri valstybėms narėms tenka vykdant lėšų susigrąžinimą, iš patirties galima spręsti, kad reikėtų nustatyti ribą, kurios nesiekiančios palūkanos nebūtų susigrąžinamos;

               (4)Įgyvendinimo reglamento (ES) Nr. 908/2014 30 straipsnio 2 dalyje numatyta, kad sąskaitoms patvirtinti naudojami dokumentai ir apskaitos informacija nusiunčiami Komisijai tiek popierine, tiek elektronine forma. Siekiant palengvinti administracinę naštą valstybėms narėms ir Komisijai, racionalizuoti dokumentų analizę ir sušvelninti riziką, kuri gali kilti dėl naudojamų duomenų nenuoseklumo, valstybių narių turėtų būti prašoma pateikti tik elektroninius dokumentus, pasirašytus elektroniniu parašu. Toks reikalavimas turėtų būti nurodytas ir to įgyvendinimo reglamento I priede išdėstytame valdymo deklaracijos tekste. Siekiant, kad dokumentų nebūtų vėluojama pateikti dėl techninių kliūčių, susijusių su naudojimusi elektroniniu parašu, pirmaisiais naujojo reikalavimo taikymo metais turėtų būti suteikiama galimybė elektronine forma teikti pasirašytus dokumentus;

               (5)pagal Įgyvendinimo reglamento (ES) Nr. 908/2014 31 straipsnio 1 dalį to įgyvendinimo reglamento 30 straipsnio 1 dalies c punkte nurodytos apskaitos informacijos forma ir turinys bei jos pateikimo Komisijai būdas turi būti nustatomi laikantis Komisijos įgyvendinimo reglamento (ES) 2017/1758
                  4
               . Iš patirties matyti, kad apskaitos informacijos formą ir turinį kiekvienais metais būtina iš dalies pakeisti, dėl to didėja administracinė našta ir kyla vėlavimo rizika. Supaprastinimo tikslais ir siekiant suteikti galimybę laiku nustatyti susijusias technines specifikacijas, tikslinga leisti, kad Komisija, informavusi Žemės ūkio fondų komitetą, nuo 2019 finansinių metų apskaitos informacijos pavyzdžius ir susijusias technines specifikacijas atnaujintų ir pateiktų iki kiekvienų finansinių metų pradžios. Be to, tikslinga nustatyti bendruosius tų techninių specifikacijų reikalavimus;

               (6)Įgyvendinimo reglamento (ES) Nr. 908/2014 34 straipsnio 2 dalyje numatyta, kad jei Komisija mano, kad išlaidos patirtos nesilaikant Sąjungos taisyklių, ji praneša tokias išvadas atitinkamai valstybei narei, o pranešime nustatoma ir dvišalio posėdžio, kuris turi būti surengtas per keturis mėnesius po to, kai baigiasi valstybės narės atsakymui nustatytas laikotarpis, data. Tuo laikotarpiu būtina atlikti tam tikrus administracinius veiksmus, kaip antai išversti valstybės narės atsakymą, atlikti valstybės narės pateiktų duomenų analizę Komisijoje, valstybės narės nacionaline kalba parengti kvietimą į dvišalį posėdį ir pasiruošti posėdžiui. Iš patirties, sukauptos per pastaruosius dvejus metus, matyti, kad daugeliu atveju ketverių metų laikotarpis nėra pakankamas, kad būtų galima veiksmingai pasiruošti posėdžiams. Siekiant sudaryti sąlygas geriau pasiruošti dvišaliam posėdžiui, laikotarpis, per kurį turi būti surengtas posėdis, turėtų būti pratęstas iki penkių mėnesių. Toks pratęsimas turėtų būti taikomas tik tyrimų, apie kuriuos šio reglamento įsigaliojimo metu dar nebuvo išsiųstas pranešimas pagal pirma minėtą 34 straipsnio 2 dalį, atveju, kad nebūtų sutrikdyti jokie jau vykdomi tyrimai;

               (7)Įgyvendinimo reglamento (ES) Nr. 908/2014 34 straipsnio 3 dalies trečioje pastraipoje reikalaujama, kad Komisija savo išvadas valstybei narei praneštų per šešis mėnesius nuo dvišalio posėdžio protokolo nusiuntimo dienos. Nustatytas terminas susijęs tik su dvišalio posėdžio protokolu, o tai reiškia, kad dvišalis posėdis įvyko. Tame įgyvendinimo reglamente nėra aiškiai nustatytas pranešimo išsiuntimo terminas tuo atveju, jeigu valstybė narė mano, kad dvišalis posėdis nėra būtinas. Todėl ta nuostata tuo tikslu turėtų būti patikslinta ir nustatyta šešių mėnesių laikotarpio pradžia tuo atveju, kai dvišalio posėdžio nereikėjo;

               (8)Įgyvendinimo reglamento (ES) Nr. 908/2014 34 straipsnio 9 dalyje numatyta, kad to straipsnio 3, 4 ir 5 dalyse nurodyti laikotarpiai tinkamai pagrįstais atvejais gali būti pratęsti. To įgyvendinimo reglamento 34 straipsnio 2 dalyje numatytas laikotarpis, per kurį turi būti surengtas dvišalis posėdis, ir tai, kad tinkamai pagrįstais atvejais tą laikotarpį reikia pratęsti. Todėl to Įgyvendinimo reglamento 34 straipsnio 9 dalį reikėtų atitinkamai iš dalies pakeisti;

               (9)pagal Reglamento (ES) Nr. 1306/2013 111 straipsnio 1 dalį valstybės narės turi skelbti informaciją apie Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) paramos gavėjus, įskaitant, be kita ko, už kiekvieną priemonę, finansuojamą iš tų fondų atitinkamais finansiniais metais, gautos išmokos sumą ir kiekvienos priemonės pobūdį bei aprašą. Įgyvendinimo reglamento (ES) Nr. 908/2014 57 straipsnyje nurodoma su tomis priemonėmis susijusi papildoma skelbtina informacija ir pateikiama nuoroda į to įgyvendinimo reglamento XIII priedą, kuriame pateikiamas susijusių priemonių sąrašas;

               (10)Įgyvendinimo reglamento (ES) Nr. 908/2014 XIII priedas turėtų būti iš dalies pakeistas siekiant atsižvelgti į tai, kad į tą priedą įtrauktų priemonių sąrašą taip pat turėtų būti įtrauktos išskirtinės priemonės, būtinos rinkos padėčiai spręsti pagal Europos Parlamento ir Tarybos reglamento (ES) Nr. 1308/2013
                  5
                220 straipsnio 1 dalį ir 221 straipsnio 1 ir 2 dalis. Tos išskirtinės priemonės yra laikomos priemonėmis, kuriomis pagal Reglamento (ES) Nr. 1306/2013 4 straipsnio 1 dalies a punktą remiamos žemės ūkio rinkos. Todėl tikslinga iš dalies pakeisti Įgyvendinimo reglamento (ES) Nr. 908/2014 XIII priedo 10 punktą. Be to, to priedo sąrašo 3 punkte minima pagalba šilkaverpių sektoriui nebegalioja, atsižvelgiant į tai, kad Tarybos reglamento (EB) Nr. 1234/2007
                  6
                111 straipsnis buvo panaikintas Reglamentu (ES) Nr. 1308/2013 nuo 2014 m. sausio 1 d. ir kad visi susiję finansiniai įsipareigojimai ir mokėjimai paramos gavėjams jau baigėsi. Todėl nuoroda į pagalbą šilkaverpių sektoriui iš to sąrašo turėtų būti išbraukta;

               (11)todėl Įgyvendinimo reglamentas (ES) Nr. 908/2014 turėtų būti atitinkamai iš dalies pakeistas;

               (12)šiame reglamente nustatytos priemonės atitinka Žemės ūkio fondų komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) Nr. 908/2014 iš dalies keičiamas taip:

               (1)7 straipsnio 3 dalies ketvirtas sakinys pakeičiamas taip:

               „Atlikdamos išsamų tikrinimą, taip pat taikydamos atrankos metodus, sertifikavimo įstaigos gali taikyti dvigubo tikslo testus atskiriems audito tikslams pasiekti.“;

               (2)22 straipsnio 2 dalis papildoma trečia pastraipa:

               „Kiek tai susiję su finansinėms priemonėms, nustatytomis pagal Reglamento (ES) Nr. 1303/2013 38 straipsnio 1 dalies b punktą, išlaidos deklaruojamos pagal pirmoje pastraipoje nurodytus ataskaitinius laikotarpius, kai tik įvykdomos to reglamento 41 straipsnio 1 dalyje nustatytos sąlygos dėl kiekvienos tolesnės tarpinio mokėjimo paraiškos.“;

               (3)27 straipsnio 1 dalis papildoma šiuo sakiniu:

               „Valstybės narės gali nuspręsti nesusigrąžinti palūkanų, kai palūkanų suma neviršija 5 EUR.“;

               (4)30 straipsnio 2 dalis pakeičiama taip:

               „2.
                     1 dalyje nurodyti dokumentai ir apskaitos informacija nusiunčiami Komisijai ne vėliau kaip kitų metų, einančių po atitinkamų finansinių metų, vasario 15 d. Šios dalies a, b ir d punktuose nurodyti dokumentai teikiami elektroniniu būdu, naudojant Komisijos nustatytą formą ir laikantis Komisijos pagal 24 straipsnį nustatytų reikalavimų.

                  Teikiant tuos dokumentus privaloma naudoti elektroninį parašą, kaip apibrėžta Europos Parlamento ir Tarybos reglamente (ES) Nr. 910/2014*. Komisija gali priimti elektronine forma perduotus su 2017 finansiniais metais susijusius pasirašytus dokumentus.“

               *
                     2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).

               (5)31 straipsnio 1 dalis pakeičiama taip:

               „1.
                     30 straipsnio 1 dalies c punkte nurodytos apskaitos informacijos formą ir turinį Komisija valstybėms narėms nurodo per informacines sistemas teikiamais pavydžiais.

               Komisija, informavusi Žemės ūkio fondų komitetą, apskaitos informacijos pavyzdžius ir susijusias technines specifikacijas pateikia ir atnaujina iki kiekvienų finansinių metų pradžios.

               Techninės specifikacijos apima:

               a)
                     atskirai apskaitos informacijai taikomus metinius duomenų reikalavimus (X lentelę);

               b)
                     EŽŪGF ir EŽŪFKP išlaidų kompiuterinių bylų perdavimo specifikacijas;

               c)
                     duomenų laukų aprašymus (atmintines);

               d)
                     EŽŪFKP biudžeto kodų struktūrą.“;

               (6)34 straipsnis iš dalies keičiamas taip:

               (a)2 dalies pirma pastraipa pakeičiama taip:

               „Jeigu po atlikto tyrimo Komisija mano, kad išlaidos patirtos nesilaikant Sąjungos taisyklių, ji praneša tokias išvadas atitinkamai valstybei narei, nurodo taisomąsias priemones, reikalingas užtikrinti, kad ateityje būtų laikomasi šių taisyklių, ir nurodo preliminarų finansinių pataisų lygį, kuris, jos manymu, tame procedūros etape atitinka jos išvadas. Tame pranešime taip pat nustatoma dvišalio posėdžio, kuris turi būti surengtas per penkis mėnesius po to, kai baigiasi valstybės narės atsakymui nustatytas laikotarpis, data. Pranešime daroma nuoroda į šį straipsnį.“;

               (b)3 dalis papildoma šia ketvirta pastraipa:

               „Jeigu valstybė narė praneša Komisijai, kad dvišalis posėdis nėra būtinas, šešių mėnesių laikotarpis prasideda nuo dienos, kurią Komisija gavo pranešimą.“;

               (c)9 dalis pakeičiama taip:

               „9.
                     Tinkamai pagrįstais atvejais, apie kuriuos pranešama atitinkamoms valstybėms narėms, Komisija gali pratęsti 2–5 dalyse nurodytus laikotarpius.“;

               (7)I priedas pakeičiamas šio reglamento priedu;

               (8)XIII priedas iš dalies keičiamas taip:

               (a)3 punktas išbraukiamas;

               (b)10 punktas pakeičiamas taip:

               „10.
                     Priemonės, suteiktos pagal Reglamento (ES) Nr. 1308/2013 219 straipsnio 1 dalį, 220 straipsnio 1 dalį ir 221 straipsnio 1 ir 2 dalis kaip priemonės, kuriomis pagal Reglamento (ES) Nr. 1306/2013 4 straipsnio 1 dalies a punktą remiamos žemės ūkio rinkos.“

               2 straipsnis

               Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 01 12

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 347, 2013 12 20, p. 549.

                     (2)

                        2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).

                     (3)

                        2013 m. gruodžio 17  d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).

                     (4)

                        OL L 250, 2017 9 28, p. 1.

                     (5)

                        2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

                     (6)

                        2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).

    ---documentbreak---

               LT

               PRIEDAS

               „I PRIEDAS
               VALDYMO DEKLARACIJA
               (3 straipsnis)

               Aš, …, ... mokėjimo agentūros direktorius, pateikiu šios mokėjimo agentūros finansinių metų nuo xx 10 16 iki xx+1 10 15 sąskaitas.

               Remdamasis savo nuomone ir turima informacija, kuri apima, inter alia, vidaus audito tarnybos darbo rezultatus, patvirtinu, kad:

               — kiek man žinoma, pateiktose elektroninio formato sąskaitose nurodytos teisingos, išsamios ir tikslios pirmiau nurodytų finansinių metų išlaidos ir įplaukos. Visų pirma, į sąskaitas įrašytos visos man žinomos skolos, avansai, garantijos ir atsargos, o visos su EŽŪGF ir EŽŪFKP susijusios gautos įplaukos buvo tinkamai pervestos atitinkamiems fondams;

               — buvo įdiegta sistema, kuria tinkamai užtikrinamas susijusių sandorių teisėtumas ir tvarkingumas ir tai, kad prašymų atitiktis reikalavimams, o kaimo plėtros atveju – pagalbos skyrimo tvarka – būtų valdomos, kontroliuojamos ir registruojamos dokumentuose laikantis Sąjungos taisyklių.

               Į sąskaitas įtrauktos išlaidos naudotos pagal paskirtį, kaip apibrėžta Reglamente (ES) Nr. 1306/2013.

               Be to, patvirtinu, kad pagal Reglamento (ES) Nr. 1306/2013 58 straipsnį taikomos veiksmingos ir proporcingos kovos su sukčiavimu priemonės ir yra atsižvelgiama į nustatytus rizikos veiksnius.

               Tačiau šiam patikinimui taikomos tokios išlygos:

               Galiausiai patvirtinu, kad man nežinomi jokie neišaiškinti atvejai, kurie galėtų padaryti žalos Sąjungos finansiniams interesams.

               (parašas)“


title: KOMISIJOS ĮGYVENDINIMO REGLAMENTAS (ES) …/... dėl Europos gamtinių dujų ir elektros energijos kainų statistikos perdavimo formos ir tvarkos pagal Europos Parlamento ir Tarybos reglamentą (ES) 2016/1952

text:
KOMISIJOS ĮGYVENDINIMO REGLAMENTAS (ES) …/...

               2017 11 21

               dėl Europos gamtinių dujų ir elektros energijos kainų statistikos perdavimo formos ir tvarkos pagal Europos Parlamento ir Tarybos reglamentą (ES) 2016/1952

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/1952 dėl Europos gamtinių dujų ir elektros energijos kainų statistikos, kuriuo panaikinama Direktyva 2008/92/EB
                  1
               , ypač į jo 5 straipsnio 2 dalį,

               kadangi:

               (1)Reglamentu (ES) 2016/1952 nustatoma bendra palyginamos Europos gamtinių dujų ir elektros energijos kainų namų ūkių ir galutiniams ne namų ūkių vartotojams statistikos Sąjungoje rengimo sistema;

               (2)pagal Reglamento (ES) 2016/1952 5 straipsnio 2 dalį valstybės narės turėtų perduoti statistinius duomenis elektronine forma ir taip laikytis atitinkamo Komisijos nustatytino techninio formato;

               (3)remiantis keitimosi statistiniais duomenimis ir metaduomenimis (SDMX) iniciatyva nustatyti statistiniai ir techniniai keitimosi oficialiąja statistika standartai. Todėl Komisija (Eurostatas), glaudžiai bendradarbiaudama su valstybėmis narėmis, turėtų nustatyti šiuos standartus atitinkantį ir Europos statistikos sistemoje taikytiną techninį formatą;

               (4)šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Sąjungos gamtinių dujų ir elektros energijos kainų namų ūkių ir galutiniams ne namų ūkių vartotojams statistiniai duomenys teikiami Eurostatui naudojant vieną bendrą prieigą, kad Komisija (Eurostatas) galėtų tuos duomenis gauti elektroniniu būdu.

               2 straipsnis

               Duomenų perdavimo Komisijai (Eurostatui) struktūra nustatyta prieduose.

               3 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2017 11 21

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 311, 2016 11 17, p. 1.

    ---documentbreak---

               I PRIEDAS

               Gamtinių dujų kainų statistinių duomenų perdavimo struktūra

               Į perduodamas rinkmenas turi būti įtraukta ši informacija:

               Bendroji informacija

                        Laukelis

                        Pastabos

                        Duomenų teikimo dažnumas

                        Šalis

                        Duomenis teikiančios šalies pavadinimas

                        Kas pusmetį

                        Organizacija

                        Duomenis teikiančios organizacijos pavadinimas

                        Kas pusmetį

                        Asmuo ryšiams

                        Duomenis teikiančio darbuotojo vardas ir pavardė

                        Kas pusmetį

                        E. pašto adresas

                        Duomenis teikiančio darbuotojo e. pašto adresas

                        Kas pusmetį

                        Metai

                        Ataskaitiniai duomenų metai (2017, 2018 m. ir t. t.)

                        Kas pusmetį

                        Pusmetis

                        1 arba 2

                        Kas pusmetį

               1, 2 ir 4 lentelių laukelių informacija turi būti perduodama apie visas suvartojimo grupes.

               Namų ūkių vartotojų grupės:

               D1 grupė (maža): metinis suvartojimas – mažiau nei 20 GJ;

               D2 grupė (vidutinė): metinis suvartojimas – bent 20, bet mažiau nei 200 GJ;

               D3 grupė (didelė): metinis suvartojimas – 200 ar daugiau GJ.

               Ne namų ūkių vartotojų grupės:

               I1 grupė: metinis suvartojimas – mažiau nei 1 000 GJ;

               I2 grupė: metinis suvartojimas – bent 1 000, bet mažiau nei 10 000 GJ;

               I3 grupė: metinis suvartojimas – 10 000 ar daugiau, bet mažiau nei 100 000 GJ;

               I4 grupė: metinis suvartojimas – 100 000 ar daugiau, bet mažiau nei 1 000 000 GJ;

               I5 grupė: metinis suvartojimas – 1 000 000 ar daugiau, bet mažiau nei 4 000 000 GJ;

               I6 grupė: metinis suvartojimas – 4 000 000 ar daugiau GJ.

               3 lentelės duomenys turi būti pateikti kaip visas suvartojimo grupes kartu apimantys vidurkiai.

               1 lentelė. Pagrindiniai kainų lygmenys

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Kas pusmetį

                        Kaina be mokesčių

                        Vertė

                        Stebinio statusas

                        Šis kainų lygmuo apima tik energijos ir tiekimo komponentą ir tinklo komponentą.

                        Kas pusmetį

                        Kaina be pridėtinės vertės mokesčio (PVM) ir kitų susigrąžinamų mokesčių

                        Vertė

                        Stebinio statusas

                        Šis kainų lygmuo apima energijos ir tiekimo komponentą, tinklo komponentą ir mokesčius, įmokas, rinkliavas bei išlaidas, laikomus nesusigrąžinamais galutiniams ne namų ūkių vartotojams. Namų ūkių vartotojų atveju šis kainų lygmuo apima energijos ir tinklo komponentus ir mokesčius, įmokas, rinkliavas bei išlaidas, tačiau neapima PVM.

                        Kas pusmetį

                        Kaina, apimanti visus mokesčius ir PVM (susigrąžinamus ir nesusigrąžinamus)

                        Vertė

                        Stebinio statusas

                        Šis kainų lygmuo apima energijos ir tiekimo komponentą, tinklo komponentą ir visus susigrąžinamus ir nesusigrąžinamus mokesčius, įmokas, rinkliavas ir išlaidas, įskaitant PVM.

                        Kas pusmetį

               Vertės nurodomos nacionaline valiuta už gigadžaulį (viršutinis šilumingumas).
                  Konfidencialumo statusas ir stebinio statusas nustatomi naudojant standartinių kodų sąrašus.

               2 lentelė. Išsamus kainų komponentų ir subkomponentų išskirstymas

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Energijos ir tiekimo kaina

                        Vertė

                        Stebinio statusas

                        Šis komponentas apima gamtinių dujų kainą, kurią moka tiekėjas, arba gamtinių dujų kainą įleidimo į perdavimo sistemą punkte, įskaitant, jei taikoma, šias galutiniam vartotojui tenkančias sąnaudas: saugojimo sąnaudas ir sąnaudas, susijusias su gamtinių dujų pardavimu galutiniams vartotojams.

                        Kasmet

                        Tinklo kaina

                        Vertė

                        Stebinio statusas

                        Tinklo kaina apima šias galutiniam vartotojui tenkančias sąnaudas: perdavimo ir skirstymo tarifus, perdavimo ir skirstymo nuostolius, tinklo sąnaudas, vartotojų aptarnavimo sąnaudas, sistemos priežiūros sąnaudas, skaitiklių nuomos ir skaitiklių rodmenų nuskaitymo sąnaudas.

                        Kasmet

                        Pridėtinės vertės mokestis

                        Vertė

                        Stebinio statusas

                        Pridėtinės vertės mokestis, kaip apibrėžta Tarybos direktyvoje 2006/112/EB
                           1
                        .

                        Kasmet

                        Su atsinaujinančiaisiais energijos šaltiniais susiję mokesčiai

                        Vertė

                        Stebinio statusas

                        Mokesčiai, įmokos, rinkliavos ar išlaidos, susijusios su skatinimu naudoti atsinaujinančiuosius energijos šaltinius, energijos vartojimo efektyvumo didinimu ir bendros šilumos ir elektros energijos gamybos skatinimu.

                        Kasmet

                        Su pajėgumais susiję mokesčiai

                        Vertė

                        Stebinio statusas

                        Mokesčiai, įmokos, rinkliavos arba išlaidos, susijusios su strateginėmis atsargomis, mokėjimais už pajėgumus ir energetiniu saugumu; gamtinių dujų skirstymo mokesčiai; neatgaunamos sąnaudos ir rinkliavos, kuriomis finansuojamos energetikos reguliavimo institucijos arba rinkos ir sistemos operatoriai.

                        Kasmet

                        Aplinkosaugos mokesčiai

                        Vertė

                        Stebinio statusas

                        Mokesčiai, įmokos, rinkliavos ar išlaidos, susijusios su oro kokybe ir kitais aplinkos apsaugos tikslais; CO2 arba kitų šiltnamio efektą sukeliančių dujų emisijų mokesčiai.

                        Kasmet

                        Kiti mokesčiai

                        Vertė

                        Stebinio statusas

                        Visi kiti mokesčiai, įmokos, rinkliavos ar išlaidos, nepatenkančios į nė vieną iš pirmiau nurodytų keturių kategorijų: pagalba centralizuotam šilumos tiekimui, vietos ar regioniniai fiskaliniai mokesčiai, mokesčiai už tiekimą atokioje zonoje, koncesijos mokesčiai, susiję su licencijomis, ir mokesčiai už tinklams ir kitiems įrenginiams naudojamą žemę arba valstybinę ar privačią nuosavybę.

                        Kasmet

               Komponentų ir subkomponentų duomenų ataskaitinis laikotarpis yra metai.
                  Vertės nurodomos nacionaline valiuta už gigadžaulį (GJ) remiantis viršutiniu šilumingumu (GCV).
                  Konfidencialumo statusas ir stebinio statusas nustatomi naudojant standartinių kodų sąrašus.

               3 lentelė. Tinklo sąnaudos

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Perdavimo sąnaudos

                        Procentinė dalis

                        Stebinio statusas

                        Vidutinė santykinė perdavimo sąnaudų, tenkančių namų ūkių vartotojams, dalis ir vidutinė santykinė perdavimo sąnaudų, tenkančių galutiniams ne namų ūkių vartotojams, dalis, išreikštos procentais, palyginti su visomis tinklo sąnaudomis.

                        Kasmet

                        Skirstymo sąnaudos

                        Procentinė dalis

                        Stebinio statusas

                        Vidutinė santykinė skirstymo sąnaudų, tenkančių namų ūkių vartotojams, dalis ir vidutinė santykinė skirstymo sąnaudų, tenkančių galutiniams ne namų ūkių vartotojams, dalis, išreikštos procentais, palyginti su visomis tinklo sąnaudomis.

                        Kasmet

               Perdavimo ir skirstymo sąnaudų duomenų ataskaitinis laikotarpis yra metai.
                  Vertės nurodomos procentinėmis dalimis.
                  Konfidencialumo statusas ir stebinio statusas nustatomi naudojant standartinių kodų sąrašus.

               4 lentelė. Suvartojami kiekiai

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Suvartojami kiekiai

                        Procentinė dalis

                        Stebinio statusas

                        Santykinė gamtinių dujų dalis kiekvienoje suvartojimo grupėje, pagrįsta bendru kiekiu, su kuriuo yra susijusios kainos.

                        Kasmet

               Suvartojamų kiekių duomenų ataskaitinis laikotarpis yra metai.
                  Vertės nurodomos procentinėmis dalimis.
                  Konfidencialumo statusas ir stebinio statusas nustatomi naudojant standartinių kodų sąrašus.

               II PRIEDAS

               Elektros energijos kainų statistinių duomenų perdavimo struktūra

               Į perduodamas rinkmenas turi būti įtraukta ši informacija:

               Bendroji informacija

                        Laukelis

                        Pastabos

                        Duomenų teikimo dažnumas

                        Šalis

                        Duomenis teikiančios šalies pavadinimas

                        Kas pusmetį

                        Organizacija

                        Duomenis teikiančios organizacijos pavadinimas

                        Kas pusmetį

                        Asmuo ryšiams

                        Duomenis teikiančio darbuotojo vardas ir pavardė

                        Kas pusmetį

                        E. pašto adresas

                        Duomenis teikiančio darbuotojo e. pašto adresas

                        Kas pusmetį

                        Metai

                        Ataskaitiniai duomenų metai (2017, 2018 m. ir t. t.)

                        Kas pusmetį

                        Pusmetis

                        1 arba 2

                        Kas pusmetį

               1, 2 ir 4 lentelių laukelių informacija turi būti perduodama apie visas suvartojimo grupes.

               Namų ūkių vartotojų grupės:

               DA grupė (labai maža): metinis suvartojimas – mažiau nei 1 000 kWh;

               DB grupė (maža): metinis suvartojimas – 1 000 ar daugiau, bet mažiau nei 2 500 kWh;

               DC grupė (vidutinė): metinis suvartojimas – 2 500 ar daugiau, bet mažiau nei 5 000 kWh;

               DD grupė (didelė): metinis suvartojimas – 5 000 ar daugiau, bet mažiau nei 15 000 kWh;

               DE grupė (labai didelė): metinis suvartojimas – 15 000 ar daugiau kWh.

               Ne namų ūkių vartotojų grupės:

               IA grupė: metinis suvartojimas – mažiau nei 20 MWh;

               IB grupė: metinis suvartojimas – 20 ar daugiau, bet mažiau nei 500 MWh;

               IC grupė: metinis suvartojimas – 500 ar daugiau, bet mažiau nei 2 000 MWh;

               ID grupė: metinis suvartojimas – 2 000 ar daugiau, bet mažiau nei 20 000 MWh;

               IE grupė: metinis suvartojimas – 20 000 ar daugiau, bet mažiau nei 70 000 MWh;

               IF grupė: metinis suvartojimas – 70 000 ar daugiau, bet mažiau nei 150 000 MWh;

               IG grupė: metinis suvartojimas – 150 000 ar daugiau MWh.

               3 lentelės duomenys turi būti pateikti kaip visas suvartojimo grupes apimantys vidurkiai.

               1 lentelė. Pagrindiniai kainų lygmenys

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Kas pusmetį

                        Kaina be mokesčių:

                        Vertė

                        Stebinio statusas

                        Šis kainų lygmuo apima tik energijos ir tiekimo komponentą ir tinklo komponentą.

                        Kas pusmetį

                        Kaina be pridėtinės vertės mokesčio (PVM) ir kitų susigrąžinamų mokesčių

                        Vertė

                        Stebinio statusas

                        Šis kainų lygmuo apima energijos ir tiekimo komponentą, tinklo komponentą ir mokesčius, įmokas, rinkliavas bei išlaidas, laikomus nesusigrąžinamais galutiniams ne namų ūkių vartotojams. Namų ūkių vartotojų atveju šis kainų lygmuo apima energijos ir tinklo komponentus ir mokesčius, įmokas, rinkliavas bei išlaidas, tačiau neapima PVM.

                        Kas pusmetį

                        Kaina, apimanti visus mokesčius ir PVM (susigrąžinamus ir nesusigrąžinamus)

                        Vertė

                        Stebinio statusas

                        Šis kainų lygmuo apima energijos ir tiekimo komponentą, tinklo komponentą ir visus susigrąžinamus ir nesusigrąžinamus mokesčius, įmokas, rinkliavas ir išlaidas, įskaitant PVM.

                        Kas pusmetį

               Vertės nurodomos nacionaline valiuta už kilovatvalandę.
                  Konfidencialumo statusas ir stebinio statusas nustatomi naudojant standartinių kodų sąrašus.

               2 lentelė. Išsamus kainų komponentų ir subkomponentų išskirstymas

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Energijos ir tiekimo kaina

                        Vertė

                        Stebinio statusas

                        Bendros kainos komponentas, apimantis energiją ir tiekimą be mokesčių.
                           Šis komponentas apima šias galutiniam vartotojui tenkančias sąnaudas: gamybos, agregavimo, balansavimo energijos, elektros energijos tiekimo sąnaudas, paslaugų teikimo vartotojams, vartotojų aptarnavimo ir kitas tiekimo sąnaudas.

                        Kasmet

                        Tinklo kaina

                        Vertė

                        Stebinio statusas

                        Bendros kainos komponentas, apimantis tinklo kainas be mokesčių.
                           Tinklo kaina apima šias galutiniam vartotojui tenkančias sąnaudas: perdavimo ir skirstymo tarifus, perdavimo ir skirstymo nuostolius, tinklo sąnaudas, vartotojų aptarnavimo sąnaudas, sistemos priežiūros sąnaudas, skaitiklių nuomos ir skaitiklių rodmenų nuskaitymo sąnaudas.

                        Kasmet

                        Pridėtinės vertės mokestis

                        Vertė

                        Stebinio statusas

                        Pridėtinės vertės mokestis, kaip apibrėžta Direktyvoje 2006/112/EB.

                        Kasmet

                        Su atsinaujinančiaisiais energijos šaltiniais susiję mokesčiai

                        Vertė

                        Stebinio statusas

                        Mokesčiai, įmokos, rinkliavos ar išlaidos, susijusios su skatinimu naudoti atsinaujinančiuosius energijos šaltinius, energijos vartojimo efektyvumo didinimu ir bendros šilumos ir elektros energijos gamybos skatinimu.

                        Kasmet

                        Su pajėgumais susiję mokesčiai

                        Vertė

                        Stebinio statusas

                        Mokesčiai, įmokos, rinkliavos ar išlaidos, susijusios su mokėjimais už pajėgumus, energetiniu saugumu ir gamybos pakankamumu; anglies pramonės restruktūrizavimo mokesčiai; elektros skirstymo mokesčiai; neatgaunamos sąnaudos ir rinkliavos, kuriomis finansuojamos energetikos reguliavimo institucijos arba rinkos ir sistemos operatoriai.

                        Kasmet

                        Aplinkosaugos mokesčiai

                        Vertė

                        Stebinio statusas

                        Mokesčiai, įmokos, rinkliavos ar išlaidos, susijusios su oro kokybe ir kitais aplinkos apsaugos tikslais; CO2 arba kitų šiltnamio efektą sukeliančių dujų emisijų mokesčiai.

                        Kasmet

                        Su branduoline energetika susiję mokesčiai

                        Vertė

                        Stebinio statusas

                        Mokesčiai, įmokos, rinkliavos ar išlaidos, susijusios su branduoliniu sektoriumi, įskaitant branduolinių įrenginių eksploatavimo nutraukimą, patikrinimus ir mokesčius už branduolinės energetikos objektus.

                        Kasmet

                        Kiti mokesčiai

                        Vertė

                        Stebinio statusas

                        Visi kiti mokesčiai, įmokos, rinkliavos ar išlaidos, nepatenkančios į nė vieną iš pirmiau nurodytų penkių kategorijų: pagalba centralizuotam šilumos tiekimui, vietos ar regioniniai fiskaliniai mokesčiai, mokesčiai už tiekimą atokioje zonoje, koncesijos mokesčiai, susiję su licencijomis, ir mokesčiai už tinklams ir kitiems įrenginiams naudojamą žemę arba valstybinę ar privačią nuosavybę.

                        Kasmet

               Komponentų ir subkomponentų duomenų ataskaitinis laikotarpis yra metai.
                  Vertės nurodomos nacionaline valiuta už kilovatvalandę.
                  Konfidencialumo statusas ir stebinio statusas nustatomi naudojant standartinių kodų sąrašus.

               3 lentelė. Tinklo sąnaudos

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Perdavimo sąnaudos

                        Procentinė dalis

                        Stebinio statusas

                        Vidutinė santykinė perdavimo sąnaudų, tenkančių namų ūkių vartotojams, dalis ir vidutinė santykinė perdavimo sąnaudų, tenkančių galutiniams ne namų ūkių vartotojams, dalis, išreikštos procentais, palyginti su visomis tinklo sąnaudomis.

                        Kasmet

                        Skirstymo sąnaudos

                        Procentinė dalis

                        Stebinio statusas

                        Vidutinė santykinė skirstymo sąnaudų, tenkančių namų ūkių vartotojams, dalis ir vidutinė santykinė skirstymo sąnaudų, tenkančių galutiniams ne namų ūkių vartotojams, dalis, išreikštos procentais, palyginti su visomis tinklo sąnaudomis.

                        Kasmet

               Perdavimo ir skirstymo sąnaudų duomenų ataskaitinis laikotarpis yra metai.
                  Vertės nurodomos procentinėmis dalimis.
                  Konfidencialumo statusas ir stebinio statusas nustatomi naudojant standartinių kodų sąrašus.

               4 lentelė. Suvartojami kiekiai

                        Laukelis

                        Pastabos

                        Duomenų teikimo dažnumas

                        Konfidencialumo statusas

                        Suvartojami kiekiai

                        Procentinė dalis

                        Stebinio statusas

                        Santykinė elektros energijos dalis kiekvienoje suvartojimo grupėje, pagrįsta bendru kiekiu, su kuriuo yra susijusios kainos.

                        Kasmet

               Suvartojamų kiekių duomenų ataskaitinis laikotarpis yra metai.
                  Vertės nurodomos procentinėmis dalimis.
                  Konfidencialumo statusas ir stebinio statusas nustatomi naudojant standartinių kodų sąrašus.

                     (1)

                        2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).